Da NRK2 kom på lufta høsten 1996, satset kanalen på det eksperimentelle og kontroversielle kulturprogrammet «Puck». Programmet ble presentert av to grupper med alternerende programledere. Den første gruppen besto av Jonas Ekeberg, Erling Fossen, Runar Hodne og Ane Aasheim. Fossen gikk etter uoverensstemmelser med daværende kanalsjef Stein Roger Bull men de tre gjenværende programlederne fortsatte fram til jul 1996. Den andre gruppen besto av Martin Gaarder og Kristin Rosenløw Eeg (tidligere kjent som Kristin Throndsen). Denne gruppen videreførte programmet fra 1997 og framover.